सभी अतिथियों ने दीप प्रज्वलित कर कार्यक्रम का शुभारंभ किया।मुख्य अतिथि दीपक खट्टर ने डाक्टर भीमराव अंबेडकर के चित्र पर पुष्प अर्पित कर उन्हें नमन करते हुए कहा कि बाबा साहेब अंबेडकर ने अपने जीवन में सदा गरीब व निचले स्तर तक के मेहनतकश लोगों के जीवन स्तर को सुधारने के लिए काम किया। उन्होंने समाज के दलित व गरीब और पिछड़े असहाय किसानों एवं मजदूरों के उत्थान एवं जीवन बचाने के लिए संघर्ष किया। उन्होंने बेटी बचाओ---बेटी पढ़ाओ कार्यक्रम के अंतर्गत स्कूल की छात्रा नन्दनी को 5100/- रूपये प्रति माह देने की घोषणा की ताकि यह बेटी अपनी पढ़ाई सुचारू रूप से कर सकें। उपमंडल विधिक सेवाएं समिति के सदस्य सत्येंद्र दहिया ने कहा कि बाबा साहेब ने समाज में फैले आपसी भेदभाव व जातिवाद को दूर करने के लिए लोगों को जागरूक किया तथा संविधान के माध्यम से सबको समान अधिकार दिए।